П Р О Т О К О Л    № 11

от заседание на
Комисията по анализ и отчитане степента на натовареност
на органите на съдебната власт
към Висшия съдебен съвет

26 март 2014 г.

Днес, 26.03.2014 г., сряда, от 13.30 ч., се проведе заседание на Комисията по анализ и отчитане степента на натовареност на органите на съдебната власт /КАОСНОСВ/ при ВСС, в състав:

ПРЕДСЕДАТЕЛ:
ЗАМ.-ПРЕДСЕДАТЕЛ:

ЧЛЕНОВЕ:	КАЛИН КАЛПАКЧИЕВ
ЕЛКА АТАНАСОВА

ГАЛИНА КАРАГЬОЗОВА
КАМЕН ИВАНОВ
МАРИЯ КУЗМАНОВА - отсъства
МИЛКА ИТОВА - отсъства
РУМЕН БОЕВ
РУМЕН ГЕОРГИЕВ
ЮЛИАНА КОЛЕВА - отсъства	

На заседанието присъстваха експертните сътрудници към комисията: Красимира Василева – началник отдел „ЮОДКВСС” към дирекция „Правна”, и Румен Митев – главен експерт „Съдебна статистика”, от администрацията на Висшия съдебен съвет.
На основание решение на комисията по Протокол № 22/11.06.2013 г., т. 6, както и в съответствие с дейност 1.6 от Годишния план за дейността на комисията за 2014 г., в днешното заседание присъства Любен Славов - студент от юридически факултет, който провежда стаж в Администрацията на Висшия съдебен съвет.

След разисквания по предварително обявения дневен ред за заседание на комисията на 25.03.2014 г. и допълнително постъпил материал

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

1. Приема заседанието да се проведе съгласно обявения за вчера – 25.03.2014 г., дневен ред.
2. Изключва от дневния ред точка 7 поради отпаднала необходимост и провеждане на събитието вчера – 25.03.2014 г.
3. Включва към дневния ред следните допълнителни точки:
- Предложение от КПКИТС за съвместно обсъждане на приложението на чл. 9 от ЗСВ – като точка 7 от дневния ред;
- Анализ на натовареността на административните ръководители и заместниците им в случайното разпределение на делата /съдилища/, представен от г-жа Мария Кузманова – като точка 8 от дневния ред.

ПО ДНЕВНИЯ РЕД

1. ОТНОСНО: Доклад за дейността на работна подгрупа „Прокурори и следователи” към Работна група за изготвяне на средносрочна стратегия за човешките ресурси в съдебната система, сформирана към КАОСНОСВ.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :
1.1. Приема представения от г-жа Елка Атанасова Доклад за дейността на работна подгрупа „Прокурори и следователи” към Работна група за изготвяне на средносрочна стратегия за човешките ресурси в съдебната система, сформирана към комисията.
1.2. Внася доклада по т. 1.1. за обсъждане и одобрение от ВСС на заседанието му, свикано за 27.03.2014 г.

2. ОТНОСНО: Заповед № 511/27.02.2014 г. на Главния прокурор на Република България относно изменение на Заповед № 36/2012 г. на Главния прокурор, предоставена от КПУКИВИВСС за сведение.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :
Приема за сведение Заповед № 511/27.02.2014 г. на Главния прокурор на Република България и я предоставя на г-жа Елка Атанасова във връзка с изготвяне на анализ за натовареността на административните ръководители и техните заместници в ПРБ.

3. ОТНОСНО: Допълнителни въпроси /Схема за оценяване на съдебните системи – цикъл 2012-2014 г./ на Европейската комисия за ефективност на правосъдието, изпратени от CEPEJ за отговор от България, предоставени от Комисия „Международна дейност” за изготвяне на отговор в срок до 25 март 2014 г. на въпрос 71.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

3.1. От посочените 8 показателя, като отговор на Въпрос 71 избира първите 4, а именно:
- входящи дела;
- продължителност на производствата (срокове;
- приключени дела;
- висящи дела и натрупване.

3.2. Изпраща решението по т. 3.1. на КМД за сведение.

4. ОТНОСНО: Решение на Комисия „Международна дейност” по т. 1 от Протокол № 13/19.03.2014 г. във връзка с предстояща експертна мисия на ЕК по МСО, 7 - 9 април 2014 г. 

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

4.1. Приема за сведение решението на КМД.
4.2. Намира за целесъобразно участието в срещата и на г-жа Елка Атанасова, която да запознае експертите на ЕК за дейността във връзка с натовареността на прокурорите и следователите. Участието на още един член на ВСС не би се отразило на големината на групата членове на ВСС, определена от КМД, тъй като част от членовете на КПЕПК се повтарят с тези, които са от КДП и бройката няма да нарасне.
4.3. Изпраща решението по т.4.2 на КМД за сведение.

5. ОТНОСНО: Решение на комисия „Международна дейност” по т. 4 от Протокол № 13/19.03.2014 г. с приложено Прессъобщение от ЕК за публикуваното второ издание на Информационното табло на ЕС в областта на правосъдието, което има за цел насърчаване на качеството, независимостта и ефективността на съдебните системи в Европейския съюз.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

Приема за сведение предоставената разпечатка от прессъобщение от Европейската комисия.

6. ОТНОСНО: Постъпила от Национална следствена служба информация (вх. № 20-03-025/2013/20.03.2014 г – 1 брой CD) – справки от окръжните следствени отдели и НСлС, за натовареността на следователите, поискана от комисията с решение по т. 3.2 от Протокол № 5/04.02.2014 г.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

Приема постъпилата информация и я предоставя на г-жа Елка Атанасова и г-н Румен Георгиев във връзка с изготвяне на анализ на натовареността на следователите във връзка с подготовка за изпълнение на дейност 2.5, залегнала в Годишния план за дейностите на комисията за 2014 г.

7. ОТНОСНО: Предложение от КПКИТС за съвместно обсъждане на приложението на чл. 9 от ЗСВ.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

Изразява положително становище по предложението на КПКИТС и предлага такова съвместно заседание на двете комисии да бъде проведено днес – 26.03.2014 г., до края на работния ден.

8. ОТНОСНО: Анализ на натовареността на административните ръководители и заместниците им в случайното разпределение на делата /съдилища/, представен от г-жа Мария Кузманова

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

Приема анализа и го предоставя на г-н Калин Калпакчиев за инкорпорирането му в цялостния Анализ на натовареността на административните ръководители на съдилищата и техните заместници.

ПРЕДСЕДАТЕЛ
НА КОМИСИЯТА:  / п /  КАЛИН КАЛПАКЧИЕВ